Samuel Christoph Gottlieb Gilzebach

Samuel Christoph Gottlieb Gilzebach (16./27. detsember 1788 Kihelkonna – 14./26. märts 1839 Kihelkonna) oli Eesti vaimulik.

Algõpetuse sai ta koduõpetaja käest, edasi õppis Kuressaare provintsiaalkoolis (Prov.-Schule in Arensburg). Aastatel 1806–1809 õppis ta Tartu ülikooli usuteaduskonnas. Ordineeriti 9./21. novembril 1809 õpetajaks.

Ta oli aastatel 1809–1814 Kihelkonna Mihkli koguduse adjunktõpetaja ja 1814–1839 sama koguduse õpetaja.

Ta oli aastast 1813 Saaremaa rõugete kaitsevaktsineerimise komitee liige, aastast 1814 oli ta sama komitee sekretär.

Isiklikku 
Tema isa Johann Werner Gilzebach oli Kuressaare ja Kihelkonna Mihkli koguduse õpetaja ning Saaremaa superintendent, vanaisa Leonhard Swahn oli Kärla, Kihelkonna ja Kuressaare Laurentiuse koguduste õpetaja.

Viited

Välislingid 
 
 

Kihelkonna Mihkli koguduse vaimulikud
Saaremaa vaimulikud
Tartu Ülikooli usuteaduskonna vilistlased
Sündinud 1788
Surnud 1839